
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	« 2 » лютага 2024 г.
	         № 1
	   г. Алматы



Аб унясенні змяненняў у пералік прыярытэтных інтэграцыйных інфраструктурных праектаў у сферы транспарту дзяржаў – членаў Еўразійскага эканамічнага саюза

У адпаведнасці з падпунктамі 1 і 4 пункта 3 артыкула 86 Дагавора аб Еўразійскім эканамічным саюзе ад 29 мая 2014 года, з мэтай выканання пункта 6.1.5 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, і з улікам пункта 1 распараджэння Еўразійскага міжурадавага савета ад 26 жніўня 2022 г. № 19, а таксама з мэтай далейшага фарміравання адзінай транспартнай прасторы і каардынацыі развіцця транспартнай інфраструктуры ў рамках Еўразійскага эканамічнага саюза:
1. Унесці ў пералік прыярытэтных інтэграцыйных інфраструктурных праектаў у сферы транспарту дзяржаў – членаў Еўразійскага эканамічнага саюза, адобраны распараджэннем Еўразійскага міжурадавага савета ад 26 жніўня 2022 г. № 19, наступныя змяненні:
а) раздзел III дапоўніць пунктамі 41 і 42 наступнага зместу:
«41. Развіццё ўсходняга міжнароднага транспартнага калідора «Поўнач – Поўдзень» з мадэрнізацыяй наяўнай чыгуначнай інфраструктуры на ўчастках «Орск – Кандыагаш – Макат – Бейнеу – Балашак», «Ілецк-1 – Актабэ», «Чалябінск – Табол – Нікельтау», «Аксарайская – Макат», «Шалкар – Бейнеу – Мангыстау».
42. Развіццё калідора «Расія – краіны Цэнтральнай Азіі»:
будаўніцтва чыгуначнай лініі «Дарбаза – Мактаарал»;
будаўніцтва другіх чыгуначных пуцей на ўчастку «Казалы – Арысь».»;
б) раздзел IV дапоўніць пунктамі 51 і 52 наступнага зместу:
«51. Праект чыгункі «Балыкчы – Качкор – Кара-Кечэ – Макмал – Джалал-Абад».
52. Праект аўтамабільнай дарогі «Рэканструкцыя паўночна-аб’язной дарогі горада Бішкек».».
2. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.
 
Члены Еўразійскага міжурадавага савета:

